Schopfheim
Schopfe  (amtlich: Schopfheim) isch ä Stadt im Landkreis Lörrach in Bade-Württeberg.
Geografi
Schopfe lit im Wiisetal, am Fluss Wiise. Bi Langenau mündet di Chly Wiise in d Wiise.
De Gmeindbann got im Süde bis uf de Hochi Flum (535 m NHN). De högscht Gipfel isch de Rohrekopf nördlig vo Gerschbach uf 1173 m. D Wiisetalstrooss het en Umfahrig um s Stadtzentrum. Wiise lit a der Ysebahnlinie uf Zell im Wiisetal.
Gschicht
Die erschdi urkundliche Erwähnig vo Schopfe isch 807 gsi, sällemol het d Ortschaft no Scofheim gheisse. S Stadtrecht het si öbbe ane 1250 kriegt.
Ortsteil
Schopfe het folgendi Ortsteil:
Änkestei
Chürmberg
Eie
Fahrnau
Gerschbach
Gündehuuse
Langenau
Raitbach
Wiichs
Was me aluege sott
de Eiemer See, ä Karschtsee, wo nur alli paar Johr mol für ä par Wuche dusse isch
d Altstadt mit de Sankt Michaels Chirch
Kultur
d Kulturfabrik
s Stadtmuseum
s Otto Erich Döbele Museum
s Linotype-Museum, dört wärde aldi Druckmaschine zeigt
s Irrlicht, es selbschdverwalteds linkes Jugendzentrum
I der Gägend vo Schopfe het der alemannisch Dichter Johann Peter Hebel zytewys gläbt. Eis vo sine Gedicht heisst: «Der Statthalter von Schopfheim».
Näbe Lokalredaktione vo de beide gröschte Dageszytige vo de Region, de Badischi Zytig un em Markgräfler Dagblatt, het in Schopfe au e Nichtkommerzieller Lokalfunk (NKL) sin Sitz.
S freie Radio Wiesental, ehemols Kanal Ratte, sändet täglich vo 15 bis 3 Uhr uf sinere Frequenz 104,5 MHz vo de Hoche Möhr sin Programm mit ere Sändeleischtig vo 500 W in s Wiisetal un s Dreiländereck uf Hochdütsch. In de übrige Zit wird s Programm vom Freie Radio Dreyeckland us Friburg übertrait - ebefalls Hochdütsch. De Sänder wird vo me Förderverein trage, wele sini Mittel us em Fonds für Freii Radios vo de Landesmedieastalt (LfK) kriegt. S Programm wird gstaltet vo sine Mitglider. Jede, wo am Sänder interessiert isch, cha im Förderverein Mitglid wärde un ihn finanziell, tächnisch odr redaktionell unterstütze. Entstande isch de Sänder ursprünglich us de Szene rund um s Schopfemer Café Irrlicht, eme autonome Jugendzentrum. Sit 2005 isch de Sänder abr in sini eigene Räum in de Hauptstross zoge un versuecht sich sit längerem sowohl inhaltlich als au vo sinere Ziilgruppe vo seine Ursprüng abzhebe un selbschtbewusst als universelle Bürgerfunk ufzträte.
Bildig
Schopfe hätt insgesamt fünf Grundschuele: eini in de Stadt selber, vier anderi in de Ortsteil Fahrnau, Gersbach, Langenau un Wiechs. Userdem hätts in Schopfe e Hauptschuel, e Förderschuel, e freii Waldorfschuel un en Gymnasium, s Theodor-Heuss-Gymnasium.
Politik
Ergebnis vo dr Landdagswahle sit 2006:Statistisches Landesamt Baden-Württemberg:
Johr  CDU  SPD  FDP  Grüeni  Linki1  AfD  Suschtigi 2016  21,7 %  15,3 %  6 %  35,7 %  2,9 %  13,7 %  4,7 % 2011  28,4 %  26,9 %  3,4 %  33,1 %  2,8 %   5,4 %  2006  33,9 %  34,3 %  8,3 %  14,9 %  4,1 %   4,5 %
1 2006: WASG, sit 2011: Die Linke
Lüt
Karl Glatt (1866–1944), Lehrer un Haimetdichter
Max Josef Metzger (1887–1944), Prieschter
Karl Friedrich Ringwald (1888–1975), Haimetforscher un Durmwart vu de Hoche Möhr („Möhrevater“)
Marga Vogel (1892–1968), Haimetdichteri
Kurt Ückert (* 1935), Haimetautor
Volker Habermaier (* 1962), Lehrer und Presidänt vom Hebelbund vo Löörech
Dietmar Dath (* 1970), Schriftsteller
Björn Kern (* 1978), Schriftsteller
Weblink
d Website vo Schopfe
schopfheim-web.de
Regio Community Portal Dreiländereck
Theodor-Heuss-Gymnasium Schopfheim
Fueßnote
Kategorie:Ort (Landkreis Lörrach)
Kategorie:Dinkelberg